Nordjyllands Beredskab rykkede ud 39 gange mellem klokken 12 nytårsaftensdag og klokken fire nytårsaftensnat.

Containerbrande, bilbrand og brand i et hus er nogle af de ting, som Nordjyllands Beredskab er rykket ud til i løbet af nytårsaften. I alt måtte beredskabet rykke ud 39 gange, hvilket ligger meget tæt på sidste år, hvor beredskabet måtte afsted 41 gange. Det var klokken fire natten til lørdag, at alarmen lød på, at der var ild i en bil i Aars. En voldsom brand i et hus i Skagen, gav den værst tænkelige start for familien, som måtte se sit hus brænde ned til grunden. Rolig i resten af landet Danske Beredskaber melder landet over om en rolig nytårsaften, hvor der har været knap 300 udrykninger fra 12.00 middag fredag til klokken 04.00 natten til lørdag. Det er næsten 100 færre end sidste år. Selv om det har været en roligere nat i år, er nytårsdøgnet alligevel det travleste tidspunkt på året. Der er ofte op mod fem gange så mange udrykninger som på et normalt døgn og helt op til 16 gange flere, når det specifikt gælder udrykning til brand. Tit er det fyrværkeri og containerbrande, der rykkes ud til, og i år var altså ingen undtagelse.